pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำเทศกาลปีใหม่ 2567 ย้ำ !! ผู้ประกอบการ เรือต้องปลอดภัย อุปกรณ์เรือต้องพร้อมต่อการใช้งานี้นักท่องเที่ยวต้องสวมใส่เสื้อชูชีพทุกครั้งขณะลงเรือ
วันอาทิตย์ที่ 31 ธันวาคม 2566
กรมเจ้าท่า คุมเข้มความปลอดภัยทางน้ําเทศกาลปีใหม่ 2567 ย้ํา !! ผู้ประกอบการ เรือต้องปลอดภัย อุปกรณ์เรือต้องพร้อมต่อการใช้งานี้นักท่องเที่ยวต้องสวมใส่เสื้อชูชีพทุกครั้งขณะลงเรือ
...
กรมเจ้าท่า คุมเข้มความปลอดภัยทางน้ําเทศกาลปีใหม่ 2567 ย้ํา !! ผู้ประกอบการ เรือต้องปลอดภัย อุปกรณ์เรือต้องพร้อมต่อการใช้งานี้นักท่องเที่ยวต้องสวมใส่เสื้อชูชีพทุกครั้งขณะลงเรือ
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายสุริยะ จึงรุ่งเรืองกิจ) และรัฐมนตรีช่วยว่าการกระทรวงคมนาคม (นางมนพร เจริญศรี) มอบหมายให้กรมเจ้าท่า ดูแลความปลอดภัยและอํานวยความสะดวกให้กับประชาชนในการเดินทางทางน้ําทั่วประเทศในช่วงเทศกาลปีใหม่ 2567
กรมเจ้าท่า โดยสํานักงานเจ้าท่าภูมิภาคที่ 6 สาขาพัทยา ได้จัดเจ้าหน้าที่ยังคงสนธิกําลังจํานวน 20 นายประจําศูนยอํานวยความสะดวกและความปลอดภัยทางน้ําร่วมเทศกาลปีใหม่ พ.ศ.2567 ณ ท่าเรือพัทยาใต้ (แหลมบาลีฮาย) เมืองพัทยา จังหวัดชลบุรี เมื่อวันที่ 30 ธันวาคม 2566 เพื่อตรวจสอบควบคุมกํากับและดูแลความปลอดภัยและรักษาความปลอดภัยบริเวณท่าเทียบเรือทั้งสองฝั่ง ฝั่งพัทยาและฝั่งเกาะล้าน ขณะนี้มี เรือโดยสารประจําทางเดินทางไปเกาะล้าน จํานวน 30 เที่ยว จํานวนผู้โดยสาร ผ่านท่าเรือทั้งสิ้นจํานวน 11,582 คน ปริมาณนักท่องเที่ยวและประชาชนยังคงเดินทางเข้ามาใช้บริการพื้นที่ถ้าเทียบเรือตลอดเวลาอย่างต่อเนื่อง ปริมาณเรือสํารองในการท่องเที่ยวเรือยังไม่มีผู้โดยสารตกค้าง เหตุการณ์ทั่วไปปกติ
นอกจากนี้ สํานักงานเจ้าท่าภูมิภาคที่ 6 สาขาชลบุรี จัดเจ้าหน้าที่เฝ้าระวังและอํานวยความสะดวกความปลอดภัยแก่ผู้โดยสารที่เดินทางระหว่างท่าเทียบเรือเกาะลอย(อําเภอศรีราชา)- ท่าเรือเกาะสีชัง (อําเภอเกาะสีชัง) สํานักงานเจ้าท่าภูมิภาคสาขาระยอง จัดเจ้าหน้าที่อํานวยความสะดวก บริเวณท่าเรือบ้านเพ-เกาะเสม็ด ประชาสัมพันธ์เน้นย้ําให้ผู้โดยสารเรือสวมใส่เสื้อชูชีพตลอดเวลาขณะอยู่บนเรือ ตรวจความพร้อมอุปกรณ์ Safety บนเรือต้องพร้อมใช้งานก่อนให้เรือออกจากท่า ใบอนุญาตใช้เรือ ใบประกาศนียบัตรคนประจําเรือต้องไม่ขาดอายุ คนประจําเรือต้องมีความพร้อมและไม่ดื่มแอลกอฮอล์ขณะปฏิบัติหน้าที่และนําเรือ
ทั้งนี้ กรมเจ้าท่า ได้กําชับเน้นย้ําเจ้าหน้าที่ให้ปฏิบัติตามมาตรการเพื่อความปลอดภัย เนื่องจากประชาชนและนักท่องเที่ยวเดินทางท่องเที่ยวเป็นจํานวนมากในช่วงเทศกาล รวมทั้งประกาศแจ้งเตือนให้ใช้ความระมัดระวังในการเดินเรือและใช้เรือโดยเคร่งครัด พร้อมประชาสัมพันธ์ขอความร่วมมือและเน้นย้ําประชาชนทุกท่าน เรื่องการสวมใส่เสื้อชูชีพขณะโดยสารเรือ เพื่อป้องกันการเกิดอุบัติเหตุทางน้ํา ทั้งนี้ หากประชาชนพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปกท.ทส. ลงพื้นที่ติดตามความพร้อมรองรับสถานการณ์ฉุกเฉินและช่วยเหลือประชาชน ในช่วงเทศกาลปีใหม่
วันอาทิตย์ที่ 31 ธันวาคม 2566
ปกท.ทส. ลงพื้นที่ติดตามความพร้อมรองรับสถานการณ์ฉุกเฉินและช่วยเหลือประชาชน ในช่วงเทศกาลปีใหม่
ปกท.ทส. ลงพื้นที่ติดตามความพร้อมรองรับสถานการณ์ฉุกเฉินและช่วยเหลือประชาชน ในช่วงเทศกาลปีใหม่
ปกท.ทส. ลงพื้นที่ติดตามความพร้อมรองรับสถานการณ์ฉุกเฉินและช่วยเหลือประชาชน ในช่วงเทศกาลปีใหม่
วันที่ 30 ธันวาคม 2566 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยคณะ ลงพื้นที่ตรวจติดตามการเตรียมความพร้อมรองรับสถานการณ์ฉุกเฉินและช่วยเหลือประชาชน ในช่วงเทศกาลปีใหม่ของกระทรวงทรัพยากรธรรมชาติและสิ่งแวดล้อม พื้นที่อุทยานแห่งชาติเขาค้อ จังหวัดเพชรบูรณ์ โดยได้รับฟังการบรรยายสรุปสถานการณ์ทรัพยากรธรรมชาติและสิ่งแวดล้อมในอุทยานแห่งชาติเขาค้อ สถานการณ์ไฟป่า รวมทั้งได้มอบนโยบายและข้อเสนอแนะในการปฏิบัติงานเพื่อให้บรรลุเป้าหมายของกระทรวงฯ พร้อมนี้ได้มอบเสบียงและของใช้ที่จําเป็นในการดํารงชีพแก่พนักงานพิทักษ์ป่า เพื่อเป็นขวัญและกําลังใจในการปฏิบัติหน้าที่
จากนั้น ปกท.ทส. พร้อมคณะ ได้เดินทางไปยังอุทยานแห่งชาติเขาใหญ่ จังหวัดนครราชสีมา เพื่อตรวจติดตามการเตรียมความพร้อมรองรับสถานการณ์ฉุกเฉินและช่วยเหลือประชาชนในช่วงเทศกาลปีใหม่รวมทั้งสถานการณ์ไฟป่า โดย ปกท.ทส. ได้ส่งมอบอุปกรณ์ที่ใช้ในการดับไฟป่าให้แก่สถานีควบคุมไฟป่าเขาใหญ่ และให้กําลังใจเจ้าหน้าที่ผู้ปฏิบัติงาน ทั้งในส่วนการดูแลป้องกันไฟป่า และส่วนของการดูแลและบริการนักท่องเที่ยวช่วงเทศกาลปีใหม่ รวมถึงตรวจเยี่ยมนิทรรศการที่ศูนย์บริการนักท่องเที่ยว พร้อมกันนี้ได้ให้คําแนะนําการนําเสนอข้อมูล และการประชาสัมพันธ์ข้อมูลต่าง ๆ ภายในศูนย์ฯ เพิ่มเติม
รัฐบาลไทย-ข่าวทำเนียบรัฐบาล-นายกรัฐมนตรีและภริยาลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
วันจันทร์ที่ 1 มกราคม 2567
01/01/2567
นายกรัฐมนตรีและภริยาลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
นายกรัฐมนตรีและภริยาลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (1 มกราคม 2567) เวลา 10.00 น. ณ ห้องแดง อาคารหน่วยราชการในพระองค์ 904 ด้านตะวันออก ในพระบรมมหาราชวัง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2567 โดยมี นางพักตร์พิไล ทวีสิน ภริยา พร้อมด้วยรองนายกรัฐมนตรีและภริยา เข้าร่วมพิธี
นายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์ฯ ดังนี้
ชุดที่ 1 นายกรัฐมนตรี พร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยาลงนามถวายพระพร ถวายความเคารพพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสร็จพิธี
รัฐบาลไทย-ข่าวทำเนียบรัฐบาล-ดีอี ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
วันจันทร์ที่ 1 มกราคม 2567
ดีอี ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
ดีอี ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
เมื่อวันที่ 1 มกราคม 2567 ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม(ดีอี) พร้อมด้วยนายเวทางค์ พ่วงทรัพย์ รองปลัดกระทรวงฯ นางสาวชมภารี ชมภูรัตน์ ผู้ตรวจราชการกระทรวงฯ เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2567 ณ ศาลาสหทัยสมาคมในพระบรมมหาราชวัง
----------------------------
รัฐบาลไทย-ข่าวทำเนียบรัฐบาล-รมว.ประเสริฐ ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
วันจันทร์ที่ 1 มกราคม 2567
รมว.ประเสริฐ ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
รมว.ประเสริฐ ร่วมถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในวันขึ้นปีใหม่ พ.ศ.2567
เมื่อวันที่ 1 มกราคม 2567 นาย ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี และร่วมลงนามถวายพระพรเนื่องในโอกาสวันขึ้นปีใหม่ พ.ศ.2567 ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวังในพระบรมมหาราชวัง
___________________
รัฐบาลไทย-ข่าวทำเนียบรัฐบาล-นายกฯ ห่วงเหตุแผ่นดินไหวที่ญี่ปุ่น สั่งคนไทยเฝ้าระวังการเตือนภัย หาก จำเป็นพร้อมอพยพ
วันจันทร์ที่ 1 มกราคม 2567
01/01/2567
นายกฯ ห่วงเหตุแผ่นดินไหวที่ญี่ปุ่น สั่งคนไทยเฝ้าระวังการเตือนภัย หาก จําเป็นพร้อมอพยพ
นายกฯ ห่วงเหตุแผ่นดินไหวที่ญี่ปุ่น สั่งคนไทยเฝ้าระวังการเตือนภัย หาก จําเป็นพร้อมอพยพ
วันนี้ ( 1 มกราคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังติดตามสถานการณ์แผ่นดินไหวที่ญี่ปุ่น ซึ่งเกิดในวันนี้( จันทร์ที่ 1 มกราคม 2567 )เวลาประมาณ 16.16 น. ตามเวลาท้องถิ่นในญี่ปุ่น ซึ่งมีขนาด 7.6 แมกนิจูด มีศูนย์กลางในพื้นที่ทางตอนกลางของญี่ปุ่น ซึ่งห่างจากกรุงโตเกียวประมาณ 526 กิโลเมตร โดยกรมอุตุนิยมวิทยาญี่ปุ่นได้ประกาศเตือนอาจเกิดคลื่นสึนามิ ความสูง 3-5 เมตรและการเตือนภัยหากต้องอพยพ
ทั้งนี้ นายกฯ ขอให้คนไทยที่อาศัยอยู่ในพื้นที่ดังกล่าวเฝ้าระวังสถานการณ์ หากมีการแจ้งเตือนให้อพยพออกจากพื้นที่ ขอให้ปฏิบัติตามคําแนะนําอย่างเคร่งครัด พร้อมติดตามการแจ้งเตือนอย่างใกล้ชิด
นายกฯ ยังได้สั่งการให้สถานทูตไทยประจําประเทศญี่ปุ่น เตรียมความพร้อมคอยช่วยเหลือคนไทย ตลอด 24 ชั่วโมงซึ่งจากรายงานในขณะนี้ยังไม่มีรายงานคนไทยได้รับบาดเจ็บหรือเสียชีวิตเนื่องมาจากเหตุการณ์ดังกล่าว
“ขอให้ประชาชนในพื้นที่ดังกล่าว
โปรดดูแลรักษาตัวและเฝ้าระวังสถานการณ์โดยติดตามข่าวสารของทางการญี่ปุ่นอย่างต่อเนื่อง
กรณีฉุกเฉิน สามารถติดต่อสถาน
เอกอัครราชทูต ณ กรุงโตเกียว ได้ทางหมายเลขโทรศัพท์ HOTLINE +8190-4435-7812“ นายกฯ ย้ํา
รัฐบาลไทย-ข่าวทำเนียบรัฐบาล-รองโฆษกรัฐบาล “รัดเกล้า” เผย ปี​ 2567​ รมว.อุตสาหกรรมเดินหน้า พัฒนาศักยภาพอุตสาหกรรมของประเทศไทยสู่ความสำเร็จ เพื่อขับเคลื่อนภาคอุตสาหกรรม​ไทยให้เติบโตอย่างยั่งยืน
วันจันทร์ที่ 1 มกราคม 2567
01/01/2567
รองโฆษกรัฐบาล “รัดเกล้า” เผย ปี​ 2567​ รมว.อุตสาหกรรมเดินหน้า พัฒนาศักยภาพอุตสาหกรรมของประเทศไทยสู่ความสําเร็จ เพื่อขับเคลื่อนภาคอุตสาหกรรม​ไทยให้เติบโตอย่างยั่งยืน
รองโฆษกรัฐบาล “รัดเกล้า” เผย ปี​ 2567​ รมว.อุตสาหกรรมเดินหน้า พัฒนาศักยภาพอุตสาหกรรมของประเทศไทยสู่ความสําเร็จ เพื่อขับเคลื่อนภาคอุตสาหกรรม​ไทยให้เติบโตอย่างยั่งยืน
วันนี้ (1 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า ในปี 2567 กระทรวงอุตสาหกรรม โดยนางสาวพิมพ์ภัทรา วิชัยกุล รัฐมนตรีว่ากระทรวงอุตสาหกรรม มีนโยบายขับเคลื่อนอุตสาหกรรมไทยสู่การพัฒนาอย่างยั่งยืน ที่จะมุ่งเน้นในการพัฒนาศักยภาพอุตสาหกรรมของประเทศไทยทสู่ความสําเร็จที่สมดุลทั้ง 4 ด้าน คือ ด้านความสามารถในการแข่งขัน /ด้านการยอมรับจากชุมชนและสังคม
ด้านการตอบโจทย์กติกาสากลในเรื่องของสิ่งแวดล้อม และด้านการกระจายรายได้สู่ชุมชน
นอกจากนี้ยังมีการพัฒนาอุตสาหกรรมเป้าหมายที่เป็นอนาคตของประเทศ ทั้งอุตสาหกรรมยานยนต์ไฟฟ้า (EV) โดยใช้มาตรการสนับสนุนการใช้ยานยนต์ไฟฟ้า ระยะที่ 2 (EV3.5) / อุตสาหกรรมอิเล็กทรอนิกส์อัจฉริยะ / อุตสาหกรรมเครื่องมือแพทย์ / อุตสาหกรรมหุ่นยนต์และระบบอัตโนมัติ และอุตสาหกรรมชีวภาพ
ขณะเดียวกันจะยกระดับศักยภาพอุตสาหกรรมเดิม เพื่อต่อยอดสู่การพัฒนาอุตสาหกรรมในอนาคต คือการพัฒนาอุตสาหกรรมกลุ่มใหม่ที่เชื่อมโยงกับเทรนด์โลกและภาคเศรษฐกิจอื่น / เกษตรอุตสาหกรรมครบวงจร เช่น การพัฒนาวัตถุดิบ การแปรรูปเป็นผลิตภัณฑ์ที่มีมูลค่าเพิ่ม /อุตสาหกรรมรีไซเคิล การนําของเสียหรือวัสดุที่ไม่ได้ใช้แล้วกลับมาใช้ใหม่ เช่น แบตเตอรี่รถยนต์ไฟฟ้า (EV), ซากรถยนต์, แผงโซลาร์เซลล์, /อุตสาหกรรมก่อสร้างที่มีนวัตกรรม (Innovative Construction) เพื่อรองรับการก่อสร้างอาคาร สิ่งปลูกสร้าง และที่อยู่อาศัยในอนาคต เช่น การผลิตปูนซีเมนต์เองภายในประเทศโดยไม่ต้องนําเข้าจากต่างประเทศ
และอุตสาหกรรมสนับสนุนประสิทธิภาพของห่วงโซ่คุณค่า (Value Chain Facilitator) เช่น การบริหารสินค้าคงคลัง, ระบบอัตโนมัติในการเตรียมการขนส่ง, โลจิสติก /การส่งเสริมอุตสาหกรรมสําคัญตามนโยบายรัฐบาล/ อุตสาหกรรม Soft Power โดยใช้ soft power เป็นกลไกในการขับเคลื่อนการพัฒนา /อุตสาหกรรมฮาลาล โดยจัดตั้งหน่วยงานและคณะกรรมการเพื่อขับเคลื่อนกลไกอุตสาหกรรมฮาลาลในประเทศไทย อย่างครบวงจร เพื่อสร้างความเชื่อมั่นด้านคุณภาพมาตรฐาน และผลักดันให้ประเทศไทยเป็นศูนย์กลางฮาลาล (Halal Hub) ในภูมิภาค
อุตสาหกรรมป้องกันประเทศ โดยผลักดันการวิจัยและพัฒนาผลิตภัณฑ์ที่ไทยมีศักยภาพและนําไปสู่การผลิตเชิงพาณิชย์ /การพัฒนาทักษะแรงงาน การแก้ไขกฎระเบียบเพื่อสร้างอุปสงค์ภายในประเทศ
“ทั้งหมดนี้เป็นความตั้งใจจริงของรัฐมนตรีว่าการกระทรวงอุตสาหกรรม เพื่อที่จะขับเคลื่อนภาคอุตสาหกรรมไทยให้เติบโตอย่างยั่งยืน ทั้งในมิติเศรษฐกิจ สังคม และสิ่งแวดล้อม เป็นเสาหลักที่มั่นคงของการพัฒนาประเทศอย่างยั่งยืนต่อไป”
รัฐบาลไทย-ข่าวทำเนียบรัฐบาล-ปลัด มท. นำข้าราชการ-พนักงาน และภาคีเครือข่าย ทำบุญตักบาตรเสริมสิริมงคลเนื่องในวันขึ้นปีใหม่ 2567
วันจันทร์ที่ 1 มกราคม 2567
01/01/2567
ปลัด มท. นําข้าราชการ-พนักงาน และภาคีเครือข่าย ทําบุญตักบาตรเสริมสิริมงคลเนื่องในวันขึ้นปีใหม่ 2567
ปลัด มท. นําข้าราชการ-พนักงาน และภาคีเครือข่าย ทําบุญตักบาตรเสริมสิริมงคลเนื่องในวันขึ้นปีใหม่ 2567
วันนี้ (1 ม.ค. 67) เวลา 06.30 น. ที่วัดราชบพิธสถิตมหาสีมาราม นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นําคณะผู้บริหารระดับสูงของกระทรวงมหาดไทย อธิบดี หัวหน้าหน่วยงานรัฐวิสาหกิจ อุปนายกสมาคมแม่บ้านมหาดไทย ข้าราชการ พนักงาน เจ้าหน้าที่ คณะกรรมการบริหารสมาคมแม่บ้านมหาดไทย และพุทธศาสนิกชนภาคีเครือข่ายของกระทรวงมหาดไทย ร่วมทําบุญตักบาตรเสริมสร้างความเป็นสิริมงคลเนื่องในวันขึ้นปีใหม่ พุทธศักราช 2567 โดยได้รับเมตตาจากเจ้าประคุณสมเด็จพระมหาวีรวงศ์ เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม นําคณะสงฆ์ สามเณร รวม 25 รูป รับบิณฑบาต
จากนั้น ในเวลา 08.00 น. นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นําคณะผู้บริหารระดับสูง ร่วมถวายแจกันดอกไม้ และลงนามถวายพระพรพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ด้วยความจงรักภักดี
"เนื่องในโอกาสวันขึ้นปีใหม่ พุทธศักราช 2567 ขอพระราชทานถวายพระพรชัยมงคล ขออัญเชิญคุณพระศรีรัตนตรัยและอํานาจสิ่งศักดิ์สิทธิ์ในสากล และพระสยามเทวาธิราช โปรดดลบันดาลประทานพรให้พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ทรงเจริญพระชนมายุยิ่งยืนนาน ทรงพระเกษมสําราญ พระสุขภาพพลานามัยแข็งแรง ปราศจากโรคาพาธและภัยพาลทั้งปวง สถิตเป็นมิ่งขวัญ ร่มเกล้าของปวงชนชาวไทยตราบกาลนาน" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทยกล่าวเพิ่มเติมว่า ขอเชิญชวนพี่น้องประชาชนชาวไทย ร่วมลงนามถวายพระพร พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ด้วยความจงรักภักดี ตั้งแต่เวลา 08.00 – 17.00 น. ซึ่งสํานักพระราชวังได้จัดเตรียมสถานที่สําหรับลงนามถวายพระพร ณ สถานที่ต่าง ๆ ได้แก่ พระบรมมหาราชวัง (บริเวณสนามตรงข้ามศาลาสหทัยสมาคม) พระราชวังบางปะอิน อําเภอบางปะอิน จังหวัดพระนครศรีอยุธยา และวังไกลกังวล อําเภอหัวหิน จังหวัดประจวบคีรีขันธ์ นอกจากนี้ ขอเชิญชวนพี่น้องประชาชนร่วมกันทําสิ่งที่ดีร่วมกับสมาชิกในครอบครัว ญาติสนิทมิตรสหาย เพื่อความเป็นสิริมงคลเนื่องในโอกาสวันขึ้นปีใหม่ พุทธศักราช 2567
รัฐบาลไทย-ข่าวทำเนียบรัฐบาล-เริ่มแล้ว ! บสย. “พักหนี้-ปลดหนี้ SMEs” ลงทะเบียน 1 ม.ค.67 เป็นต้นไป
วันจันทร์ที่ 1 มกราคม 2567
เริ่มแล้ว ! บสย. “พักหนี้-ปลดหนี้ SMEs” ลงทะเบียน 1 ม.ค.67 เป็นต้นไป
.....
เริ่มแล้ว ! บสย. “พักหนี้-ปลดหนี้ SMEs” ลงทะเบียน 1 ม.ค.67 เป็นต้นไป
.
คณะกรรมการบรรษัทประกันสินเชื่ออุตสาหกรรมขนาดย่อม หรือ บอร์ด บสย. อนุมัติ 2 โครงการช่วยเหลือผู้ประกอบการ SMEs ดังนี้
.
1. มาตรการพักหนี้ SMEs ที่ได้รับผลกระทบจากโรคโควิด-19
ระยะเวลาโครงการ 1 ม.ค.67 – 30 มิ.ย.68
เงื่อนไข :
- เป็นลูกหนี้ SMEs รหัส 21 วงเงินสัญญาไม่เกิน 10 ล้านบาท
- เป็นลูกหนี้ บสย. ที่ร่วมโครงการปรับปรุงโครงสร้างหนี้ และ บสย.พร้อมช่วย ปฏิบัติตามเงื่อนไขเป็นเวลา 3 เดือน พักชําระค่างวด 1 ปี
- หลังครบกําหนดชําระหนี้ ให้ชําระค่างวดตามแผนปรับโครงสร้างหนี้เดิม
ลงทะเบียน 1 ม.ค.67 เป็นต้นไป ทางไลน์ไอดี @tcgfirst และ สํานักงานเขต บสย. ทั่วประเทศ
.
2. ต่อยอด มาตรการ 3 สี “ปลดหนี้” สีฟ้า ลดเงินต้น 15%
ระยะเวลาโครงการ 1 ม.ค. – 30 มิ.ย.67
เงื่อนไข :
- เป็นลูกหนี้ บสย. ในโครงการ บสย.พร้อมช่วย ปรับโครงสร้างหนี้ บสย. เข้ามาตรการ 3 สี ในกลุ่มสีเขียว และเข้ามาตรการสีฟ้า
- เป็นลูกหนี้ บสย. กลุ่มสีเขียว ที่ชําระดีต่อเนื่อง 3 เดือน และต้องการปลดหนี้
- บสย. ลดเงินต้น 15% โดยต้องปลดหนี้ภายใน 60 วัน นับแต่วันที่ได้รับอนุมัติ
ยื่นความประสงค์เข้ามาตรการได้ ตั้งแต่ 1 ม.ค.67 เป็นต้นไป
.
ลูกหนี้ สามารถขอรับคําปรึกษาเรื่อง แก้หนี้ ปลดหนี้ ปรับโครงสร้างหนี้ ได้ฟรี ที่ ศูนย์ที่ปรึกษาทางการเงิน SMEs หรือ บสย. F.A.Center หรือ ลงทะเบียนที่ไลน์ไอดี @tcgfirst
.
อ่านเพิ่มเติม >> https://www.thaigov.go.th/news/contents/details/76740
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ.ลงนามถวายพระพรชัยมงคล เนื่องในโอกาสวันขึ้นปีใหม่ 2567
วันจันทร์ที่ 1 มกราคม 2567
สธ.ลงนามถวายพระพรชัยมงคล เนื่องในโอกาสวันขึ้นปีใหม่ 2567
ปลัดกระทรวงสาธารณสุข นําคณะผู้บริหารกระทรวงสาธารณสุข ลงนามถวายพระพรชัยมงคล เนื่องในโอกาสวันขึ้นปีใหม่ 2567
นายแพทย์โอภาส การย์กวินพงศ์ ปลัดกระทรวงสาธารณสุข นําคณะผู้บริหารกระทรวงสาธารณสุข ลงนามถวายพระพรชัยมงคล เนื่องในโอกาสวันขึ้นปีใหม่ 2567 ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-บขส. รายงานข้อมูลการเดินทางกลับเข้ากรุงเทพฯ ของประชาชน ประจำวันที่ 31 ธันวาคม 2566
วันจันทร์ที่ 1 มกราคม 2567
บขส. รายงานข้อมูลการเดินทางกลับเข้ากรุงเทพฯ ของประชาชน ประจําวันที่ 31 ธันวาคม 2566
....
บริษัท ขนส่ง จํากัด (บขส.) กระทรวงคมนาคม รายงานข้อมูลการเดินรถ เที่ยวขากลับ ประจําวันที่ 31 ธันวาคม 2566 ว่า มีประชาชนทยอยเดินทางกลับเข้ากรุงเทพฯ หลังฉลองวันหยุดในช่วงเทศกาลปีใหม่ จํานวน 48,677 คน ใช้รถโดยสาร (รถ บขส.,รถร่วมฯ, รถตู้)จํานวน 3,506 เที่ยว โดย บขส.ได้กําชับให้นายสถานีเดินรถทั่วประเทศ ดูแลความปลอดภัย ตรวจความพร้อมของรถโดยสาร พนักงานขับรถของ บขส. รถร่วมฯ และขอให้ช่วยกันอํานวยความสะดวกประชาชนให้ได้รับบริการที่มีความสะดวก รวดเร็ว และปลอดภัย ตามนโยบายของกระทรวงคมนาคม
ทั้งนี้ บขส. ได้จัดการเดินทางเชื่อมต่อ ภายใต้โครงการ "Quick Win การคมนาคม แบบไร้รอยต่อ" โดยอํานวยความสะดวกส่งผู้โดยสาร รถ บขส. ที่จุดจอดรถ (ขาเข้า) สถานีกลางกรุงเทพอภิวัฒน์ เพื่อเชื่อมต่อรถไฟ รถไฟฟ้า ซึ่งบรรยากาศการเดินทางเมื่อช่วงเช้าวันนี้ (1 ม.ค. 66) เป็นไปด้วยความเรียบร้อย ส่วนการส่งผู้โดยสารที่ขาเข้า สถานีขนส่งหมอชิต 2 ถนนกําแพงเพชร 6 ได้ร่วมมือกับ ขสมก. จัดรถโดยสาร ขสมก. จํานวน 12 เส้นทาง และประสานขอความร่วมมือผู้ประกอบการรถแท็กซี่ นํารถเข้ามาให้บริการด้วย
“เมื่อผู้โดยสารลงจากรถขอความร่วมมือตรวจสัมภาระให้เรียบร้อย และอย่าหลงเชื่อกลุ่มคนที่เข้ามาตีสนิท และชักชวนให้ไปขึ้นรถนอกพื้นที่สถานีขนส่งฯ หมอชิต 2 เด็ดขาด โดยผู้โดยสารสามารถนั่งรถเมล์ ขสมก. ไปต่อรถไฟฟ้าที่สถานี จตุจักร หรือเดินทางไปเส้นทางอื่นๆ รวมทั้งสามารถใช้บริการรถแท็กซี่ ณ จุดจอดบริการได้ อย่างไรก็ดีหากพบปัญหาในการเดินทางสามารถแจ้งเจ้าหน้าที่กรมการขนส่งทางบก ตํารวจ และเจ้าหน้าที่ บขส. ที่ให้บริการบริเวณชานชาลาขาเข้า หมอชิต 2 ได้ทันที”
นอกจากนี้กระทรวงคมนาคม ได้มอบของขวัญปีใหม่ ตามนโยบายไปก่อน-กลับทีหลัง ให้ผู้โดยสารรถ บขส. ที่จองตั๋ว ผ่านช่องทางออนไลน์ Application E-Ticket และ Website : http://transport.co.th/ เดินทางในระหว่างวันที่ 4-8 มกราคม 2567 ได้รับส่วนลด 20 % (เฉพาะค่าโดยสารไม่รวมค่าธรรมเนียม) รวมทั้งสามารถติดต่อซื้อตั๋ว บขส. ได้ที่ ตัวแทนจําหน่ายตั๋ว และที่ช่องจําหน่ายตั๋วของ บขส. ทั่วประเทศ สอบถามข้อมูลเพิ่มเติมได้ที่ ช่องจําหน่ายตั๋ว หรือโทร บขส. Call Center 1490 ตลอด 24 ชั่วโมง
รัฐบาลไทย-ข่าวทำเนียบรัฐบาล-โอกาสสุดท้าย ! “ยื่นให้สิทธิคนพิการ ตาม ม.35” ภายใน 2 ม.ค.67
วันจันทร์ที่ 1 มกราคม 2567
โอกาสสุดท้าย ! “ยื่นให้สิทธิคนพิการ ตาม ม.35” ภายใน 2 ม.ค.67
.....
โอกาสสุดท้าย ! “ยื่นให้สิทธิคนพิการ ตาม ม.35” ภายใน 2 ม.ค.67
.
กรมการจัดหางาน แจ้งเตือนสถานประกอบการ ที่ต้องการให้สิทธิแก่คนพิการ ตาม ม.35 พ.ร.บ.ส่งเสริมและพัฒนาคุณภาพชีวิตคนพิการ พ.ศ.2550 เช่น ให้สัมปทาน จัดสถานที่จําหน่ายสินค้าหรือบริการ จัดจ้างเหมาช่วงงาน หรือจ้างเหมาบริการโดยวิธีกรณีพิเศษ ล่ามภาษามือ หรือให้ความช่วยเหลืออื่น แทนการจ้างเข้าทํางาน ยื่นเรื่องได้ที่ สํานักงานจัดหางานจังหวัด / สํานักงานจัดหางาน กทม. พื้นที่ 1-10 ภายในวันที่ 2 มกราคม 2567
.
คนพิการ ที่ต้องการรับสิทธิ ตาม ม.35 ยื่นขอรับสิทธิได้ ที่ สํานักงานจัดหางานจังหวัด / สํานักงานจัดหางาน กทม. พื้นที่ 1-10 ภายในวันที่ 2 มกราคม 2567 เช่นเดียวกัน
.
ทั้งนี้ กรมการจัดหางานเปิดรับเรื่องการ ให้-รับสิทธิ ช่วงวันที่ 1 ต.ค. – 31 ธ.ค. ของแต่ละปี ด้วยปี 2566 นี้ วันที่ 31 ธ.ค.66 ตรงกับวันหยุด จึงขยายเวลาให้ดําเนินการได้ในวันที่ 2 ม.ค.67 เป็นวันสุดท้าย
.
อ่านเพิ่มเติม >> https://www.thaigov.go.th/news/contents/details/76747
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นางมนพร เจริญศรี รัฐมนตรีช่วยว่าการกระทรวงคมนาคม ตรวจการจัดการเดินรถสาธารณะและตรวจเยี่ยมพนักงานที่ปฏิบัติงาน เพื่ออำนวยความสะดวกการเดินทางให้กับประชาชนในช่วงเทศกาลปีใหม่ 2567
วันจันทร์ที่ 1 มกราคม 2567
นางมนพร เจริญศรี รัฐมนตรีช่วยว่าการกระทรวงคมนาคม ตรวจการจัดการเดินรถสาธารณะและตรวจเยี่ยมพนักงานที่ปฏิบัติงาน เพื่ออํานวยความสะดวกการเดินทางให้กับประชาชนในช่วงเทศกาลปีใหม่ 2567
....
นางมนพร เจริญศรี รัฐมนตรีช่วยว่าการกระทรวงคมนาคม ลงพื้นที่ตรวจการจัดการเดินรถสาธารณะและตรวจเยี่ยมพนักงานที่ปฏิบัติงาน เพื่ออํานวยความสะดวกการเดินทางให้กับประชาชนในช่วงเทศกาลปีใหม่ 2567 พร้อมด้วยนายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม
โดยมี นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) ให้การต้อนรับ เมื่อวันที่ 31 ธันวาคม 2566 ณ ถนนอังรีดูนังต์ กรุงเทพฯ
นางมนพร เจริญศรี กล่าวว่า ในช่วงเทศกาลปีใหม่ 2567 นี้ ขอให้ทุกหน่วยงานในสังกัดกระทรวงคมนาคมดําเนินการตามนโยบายของนายกรัฐมนตรี และรัฐมนตรีว่าการกระทรวงคมนาคม ซึ่งมุ่งเน้นให้ทุกหน่วยงานอํานวยความสะดวกความปลอดภัยให้กับประชาชนครอบคลุมทุกมิติ โดยเฉพาะความปลอดภัยของรถโดยสารสาธารณะ พนักงานขับรถต้องมีใบอนุญาตขับรถที่ถูกต้องและตรวจความพร้อมของร่างกายอย่างเคร่งครัด ในการนี้ รัฐมนตรีช่วยว่าการกระทรวงคมนาคมได้ลงพื้นที่ตรวจความเรียบร้อยและพบปะให้กําลังใจพนักงานขับรถโดยสาร ขสมก. และพูดคุยกับพี่น้องประชาชน พร้อมมอบของขวัญปีใหม่ให้แก่ผู้โดยสารที่มาใช้บริการในเส้นทางถนนอังรีดูนังต์ ถนนพระราม 1 ถนนพระราม 6 และถนนนิคมมักกะสัน
ทั้งนี้ เนื่องจากจะมีการจัดกิจกรรมส่งท้ายปีเก่าต้อนรับปีใหม่ 2567 ที่บริเวณด้านหน้าห้างสรรพสินค้าเซ็นทรัลเวิลด์และปิดการจราจรถนนราชดําริทุกช่องทาง ขสมก. จึงจัดเตรียมรถโดยสาร
เพื่อรองรับการเดินทางและอํานวยความสะดวกให้ประชาชนที่เข้าร่วมกิจกรรมฯ โดย ขสมก. ได้จัดจุดจอดรถ
พักคอย (แก้มลิง) เพื่อเตรียมรับประชาชนหลังกิจกรรม จํานวน 4 จุด ดังนี้
1. ถนนอังรีดูนังต์ มุ่งหน้าแยกเฉลิมเผ่า (สยาม) สาย 15 จํานวน 2 คัน สาย 76 จํานวน 2 คัน สาย 79 จํานวน 3 คัน และ สาย 505 จํานวน 3 คัน
2. ถนนพระรามที่ 1 มุ่งหน้าแยกปทุมวัน สาย 11 จํานวน 3 คัน สาย 73 จํานวน 3 คัน และ สาย 93 จํานวน 3 คัน
3. ถนนพระรามที่ 6 มุ่งหน้าแยกอุรุพงษ์ สาย 2 จํานวน 2 คัน สาย 60 จํานวน 2 คัน และ สาย 511 จํานวน 2 คัน
4. ถนนนิคมมักกะสัน มุ่งหน้าราชปรารภ สาย 23 จํานวน 3 คัน
ซึ่งเมื่อรับประชาชนแล้วรถจะวิ่งเข้าสู่เส้นทางของรถสายนั้น ๆ ต่อไป
นอกจากนี้ ขสมก. ได้จัดตั้งศูนย์ปฏิบัติการเดินรถ ได้แก่ ศูนย์วิทยุรัชดา สํานักงานใหญ่ ขสมก. ศูนย์วิทยุเขตการเดินรถที่ 1 - 8 ตั้งแต่วันนี้ - 4 มกราคม 2567 และจัดเจ้าหน้าที่ Call Center 1348 ให้บริการด้านข้อมูลข่าวสารการเดินรถ ในวันที่ 31 ธันวาคม 2566 ตั้งแต่เวลา 05.00 – 02.00 น.
รัฐบาลไทย-ข่าวทำเนียบรัฐบาล-เผยความก้าวหน้า “การพัฒนาวัคซีนโควิด” ในประเทศไทย
วันจันทร์ที่ 1 มกราคม 2567
เผยความก้าวหน้า “การพัฒนาวัคซีนโควิด” ในประเทศไทย
.....
เผยความก้าวหน้า “การพัฒนาวัคซีนโควิด” ในประเทศไทย
.
คณะกรรมการวัคซีนแห่งชาติ (กวช.) เผยความก้าวหน้าการวิจัยพัฒนาและผลิตวัคซีนป้องกันโรคติดเชื้อไวรัสโคโรนา 2019 (COVID-19) ในประเทศไทย ดังนี้
.
• วัคซีนชนิด Inactivated recombinant viral vectorvaccine ได้รับการวิจัยโดยองค์การเภสัชกรรม ได้รับการอนุมัติการขึ้นทะเบียนแบบมีเงื่อนไข (Conditional Approval) เมื่อวันที่ 28 ก.ย.66
> ใช้ชื่อทางการค้า HXP-GPOVAC มีกลุ่มเป้าหมายสําหรับผู้มีอายุ 18 ปีขึ้นไป
• วัคซีนชนิด mRNA ได้รับการวิจัยโดยศูนย์วิจัยวัคซีนแห่งจุฬาลงกรณ์มหาวิทยาลัย คณะแพทยศาสตร์ จุฬาลงกรณ์มหาวิทยาลัย
> ปัจจุบันอยู่ระหว่างรอการอนุมัติจาก อย. ให้ดําเนินการศึกษาวิจัยในมนุษย์ระยะที่ 2
• วัคซีนชนิด Protein subunit (Plant-based) ได้รับการวิจัยโดยบริษัท ใบยา ไฟโตฟาร์ม จํากัด ซึ่งได้รับอนุญาตให้ผลิตยาตัวอย่างเพื่อขอขึ้นทะเบียนตํารับยาตามแบบ ผ.ย. 8 เมื่อวันที่  4 ตุลาคม 2566
> ปัจจุบันอยู่ระหว่างเตรียมการเพื่อทดสอบวัคซีนในมนุษย์
• วัคซีนขนิด DNA ได้รับวิจัยโดยบริษัท ไบโอเนท-เอเชีย จํากัด แม้ว่าจะไม่สามารถบรรลุผลสําเร็จของการศึกษาวิจัยในมนุษย์ระยะที่ 1
> แต่ยังสามารถใช้ศักยภาพของโรงงานผลิตวัคซีนเพื่อสนับสนุนการผลิตวัคซีนชนิด Nucleic acid3
.
อ่านเพิ่มเติม คลิก https://www.thaigov.go.th/news/contents/details/76731
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ แจงสภาฯ ยืนยันไม่มีการแบ่งแยกจัดสรรงบฯ
วันศุกร์ที่ 5 มกราคม 2567
นายกฯ แจงสภาฯ ยืนยันไม่มีการแบ่งแยกจัดสรรงบฯ
.....
นายกฯ แจงสภาฯ ยืนยันไม่มีการแบ่งแยกจัดสรรงบฯ ย้ําภายใน 4 ปี จะนําความมั่งคั่ง ให้ประชาชนมีความเป็นอยู่ที่มั่นคง ทําให้ชีวิตคนใต้ดีขึ้น
.
อ่านเพิ่มเติม คลิก : https://www.thaigov.go.th/news/contents/details/77084
.
#ไทยคู่ฟ้า #สื่อสารรัฐบาลไทย #ประชุมสภา
------------------
รัฐบาลไทย-ข่าวทำเนียบรัฐบาล-นายกฯ ไป จ.ร้อยเอ็ด Kick off “โครงการ 30 บาทรักษาทุกที่” 7 ม.ค.67
วันเสาร์ที่ 6 มกราคม 2567
นายกฯ ไป จ.ร้อยเอ็ด Kick off “โครงการ 30 บาทรักษาทุกที่” 7 ม.ค.67
.....
นายกฯ ไป จ.ร้อยเอ็ด Kick off “โครงการ 30 บาทรักษาทุกที่” 7 ม.ค.67
.
ภารกิจลงพื้นที่ต่างจังหวัด ของนายกฯ รับต้นปี 67 ประเดิมกันที่ จ.ร้อยเอ็ด โดยนายกฯ จะเดินทางไปเป็นประธานกิจกรรม Kick off “30 บาทรักษาทุกที่” ณ ลานสาเกตนคร หน้าหอโหวด 101
.
ทั้งนี้ จ.ร้อยเอ็ด “เป็นจุดเปิดนอกสถานที่” และเปิดระบบออนไลน์ไปยังอีก 3 จังหวัด คือ แพร่ เพชรบุรีและนราธิวาส  ซึ่งถือว่าเป็น 4 จังหวัดนําร่องใน 4 ภูมิภาค
.
“30 บาทรักษาทุกที่” เป็นของขวัญปีใหม่จากรัฐบาลที่มอบให้ประชาชน ถือเป็นการปฏิรูประบบสุขภาพครั้งใหญ่
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“คารม” เตือนอย่าหลงเชื่อข้อความเชิญชวนสมัครงานในสื่อออนไลน์ เรื่องเกาหลีเปิดรับแรงงานเก็บกะหล่ำปลี    ย้ำข้อความเชิญชวนดังกล่าว เป็นข้อความเท็จ
วันเสาร์ที่ 6 มกราคม 2567
06/01/2567
​“คารม” เตือนอย่าหลงเชื่อข้อความเชิญชวนสมัครงานในสื่อออนไลน์ เรื่องเกาหลีเปิดรับแรงงานเก็บกะหล่ําปลี    ย้ําข้อความเชิญชวนดังกล่าว เป็นข้อความเท็จ
​“คารม” เตือนอย่าหลงเชื่อข้อความเชิญชวนสมัครงานในสื่อออนไลน์ เรื่องเกาหลีเปิดรับแรงงานเก็บกะหล่ําปลี    ย้ําข้อความเชิญชวนดังกล่าว เป็นข้อความเท็จ แนะประชาชนสมัครงานกับกรมการจัดหางานทั่วประเทศ
วันนี้ (6 มกราคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากที่มีการโพสต์ข้อมูลระบุว่า เกาหลีเปิดรับแรงงานเก็บกะหล่ําปลีโดยรัฐจัดส่งกรมจัดหางาน ทางกรมการจัดหางาน กระทรวงแรงงาน ได้ตรวจสอบข้อมูลและชี้แจงว่า การโฆษณาจัดหางานเชิญชวนคนหางานไปทํางานทางสื่อโซเชียลมีเดียดังกล่าว ไม่มีรายละเอียดชื่อบริษัทจัดหางาน ตําแหน่งงาน และคุณสมบัติ ซึ่งไม่สามารถทําได้ เนื่องจากฝ่าฝืนพระราชบัญญัติจัดหางานและคุ้มครองคนหางาน พ.ศ. 2528 มีความผิดตามมาตรา 66 โดยการโฆษณาจัดหางานเพื่อพาคนไปทํางานต่างประเทศสามารถทําได้เฉพาะผู้ได้รับอนุญาตเท่านั้น
นายคารม ขอให้ผู้สนใจทํางานต่างประเทศ ตรวจสอบข้อมูลของบริษัทจัดหางานให้รอบคอบก่อน สังเกตตรวจสอบข้อมูลให้ถี่ถ้วน เช่นบริษัท ลักษณะงาน หรือตําแหน่งที่เปิดรับ เพื่อป้องกันไม่ให้คนหางานหรือนายจ้าง/สถานประกอบการถูกหลอกลวงจากกลุ่มมิจฉาชีพ
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ หรือสอบถามข้อมูลได้ที่กองทะเบียนจัดหางานกลางและคุ้มครองคนหางาน โทร. 02-248-4792 หรือสายด่วนกรมการจัดหางาน โทร. 1694 หรือที่สายด่วนกระทรวงแรงงาน โทร.1506 กด 2 กรมการจัดหางานและติดตามข่าวสารจากกรมการจัดหางานกระทรวงแรงงานได้ที่เว็บไซต์ https://www.doe.go.th/”นายคารม ย้ํา
รัฐบาลไทย-ข่าวทำเนียบรัฐบาล-“สุริยะ” มอบหมาย “โฆษกคมนาคม” รุกตรวจสอบเหตุผิวจราจรทรุดตัว 60 ซม. บนทางหลวงหมายเลข 3902 ช่วงพระประแดง - บางแค พบทรายไหลเข้าอุโมงค์
วันเสาร์ที่ 6 มกราคม 2567
“สุริยะ” มอบหมาย “โฆษกคมนาคม” รุกตรวจสอบเหตุผิวจราจรทรุดตัว 60 ซม. บนทางหลวงหมายเลข 3902 ช่วงพระประแดง - บางแค พบทรายไหลเข้าอุโมงค์
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า จากกรณีเกิดเหตุผิวจราจรทรุดตัวบนทางหลวงหมายเลข 3902 ช่วงพระประแดง - บางแค ที่ กม. 15+500 เมื่อวันที่ 5 มกราคม 2567 เวลาประมาณ 14.30 น. ที่ผ่านมา จึงได้มอบหมายให้ นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม (ผชค.) ในฐานะโฆษกกระทรวงคมนาคม และคณะทํางานกระทรวงคมนาคม ลงพื้นที่ตรวจสอบอย่างเร่งด่วนในวันนี้ (6 มกราคม 2567) และประสานงานทุกหน่วยงานที่เกี่ยวข้อง ให้ดําเนินการ เร่งแก้ไขปัญหาทันที เพื่ออํานวยความสะดวกการจราจรให้กับประชาชน
นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม ในฐานะโฆษกกระทรวงคมนาคม กล่าวว่า จากการลงพื้นที่ตรวจสอบร่วมกับกรมทางหลวง (ทล.) และหน่วยงานที่เกี่ยวข้อง พบว่า สาเหตุที่ผิวจราจรทรุดตัวนั้น เกิดจากการดําเนินโครงการก่อสร้างอุโมงค์ส่งน้ําของการประปานครหลวง (กปน.) ที่มีการประเมินผิดพลาด จากเดิมที่คาดการณ์ว่า เป็นประเภทดินเหนียว แต่ข้อเท็จจริงแล้ว มีดินทรายอยู่ด้วย จึงทําให้ชิ้นส่วนของผนังก่อสร้างอุโมงค์ แตก 1 ชิ้นส่วน จากทั้งหมด 5 ชิ้นส่วน หลังจากนั้น จึงมีน้ําและทรายไหลเข้ามายังอุโมงค์ขุดเจาะ ที่ขณะนี้ขุดมาแล้วระยะ 1.3 กิโลเมตร (กม.) บริเวณถนนกาญจนาภิเษก จึงก่อให้เกิดถนนทรุดตัวลงไปประมาณ 60 เซนติเมตร (ซม.) สําหรับในขณะนี้ได้ปิดการจราจรในบริเวณถนนทรุดตัว และให้การสัญจรเบี่ยงไปใช้ทางหลวงหมายเลข 9 เพื่อที่จะดําเนินการซ่อมแซมผิวทางที่เสียหาย โดยผู้รับจ้างของ กปน. จะเป็นผู้ดําเนินการ เบื้องต้นจะทําการปรับระดับผิวทางจราจรด้วย Asphalt Bound Base บดอัดชั้นทาง เสริมเหล็ก และเทคอนกรีต (Fast Setting Concrete) เพื่อคืนผิวจราจรให้ประชาชนได้ใช้งานชั่วคราว คาดว่าจะแล้วเสร็จประมาณเวลา 17.00 น. ของวันนี้ (6 มกราคม 2567) อย่างไรก็ตาม หลังจากนี้จะทําการสํารวจงานทั้งโครงการอีกครั้ง เพื่อซ่อมแซมและฟื้นฟูสภาพผิวถนนให้กลับมาใช้ได้อย่างถาวรต่อไป
นอกจากนี้ ล่าสุด ทล. ได้ให้วิศวกรและผู้เชี่ยวชาญลงพื้นที่ตรวจสอบขั้นตอน วิธีการก่อสร้างของงานโครงการดังกล่าวว่าเป็นไปตามแบบที่ กปน. ได้ขออนุญาตไว้หรือไม่ และให้เจ้าหน้าที่ กปน. ดําเนินการด้วยความละเอียดรอบคอบตามหลักวิศวกรรมต่อไป ขณะเดียวกันกระทรวงคมนาคมยังได้เตรียมส่งหนังสือสั่งการถึงแนวทางการป้องกันและมาตรการต่าง ๆ ด้านความปลอดภัยกับหน่วยงานที่เกี่ยวข้อง โดยทุกโครงการต้องมีการสํารวจสภาพดินอีกครั้ง ดังนั้น ประชาชนจึงมั่นใจได้ว่าจะไม่เกิดเหตุการ์ณเช่นนี้ขึ้นอีก
อย่างไรก็ตาม แม้เหตุการณ์ที่เกิดขึ้นนั้น จะไม่มีผู้ได้รับบาดเจ็บหรือมีการสูญเสียของทรัพย์สิน แต่หากผู้ใดได้รับความเสียหายสามารถติดต่อขอชดเชยและเยียวยาได้กับทาง กปน. ได้ทันที ทั้งนี้ กระทรวงคมนาคมและหน่วยงานที่เกี่ยวข้อง กราบขออภัยเป็นอย่างสูงกับเหตุการณ์ที่เกิดขึ้นในครั้งนี้ และพร้อมที่จะดําเนินงานอย่างเต็มความสามารถ เพื่อให้ประชาชนสามารถเดินทางสัญจรได้อย่างสะดวก ปลอดภัยในทุกมิติ
รัฐบาลไทย-ข่าวทำเนียบรัฐบาล-รองนายกฯสมศักดิ์ พบปะชาวม้ง จังหวัดตาก ประทับใจ หลังได้ร่วมกิจกรรม     พบปัญหา ทั้งแหล่งน้ำและที่ดินทำกิน  พร้อมประสานช่วยทันที
วันเสาร์ที่ 6 มกราคม 2567
06/01/2567
รองนายกฯสมศักดิ์ พบปะชาวม้ง จังหวัดตาก ประทับใจ หลังได้ร่วมกิจกรรม     พบปัญหา ทั้งแหล่งน้ําและที่ดินทํากิน  พร้อมประสานช่วยทันที
รองนายกฯสมศักดิ์ พบปะชาวม้ง จังหวัดตาก ประทับใจ หลังได้ร่วมกิจกรรม     พบปัญหา ทั้งแหล่งน้ําและที่ดินทํากิน พร้อมประสานช่วยทันที  ยัน กลุ่มชาติพันธุ์แม้จะเป็นชนเผ่า ก็ต้องได้รับสิทธิเสมอภาค
วันที่ 6 มกราคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ในช่วงปีใหม่ที่ผ่านมา ตนได้มีโอกาสไปยังหมู่บ้าน เจดีย์โคะ อําเภอแม่สอด จังหวัดตาก โดยได้ไปร่วมกิจกรรมจํานวนมากของชาวเผ่าม้ง ตนรู้สึกชื่นชอบในอัตลักษณ์ วิถีการใช้ชีวิต และประเพณีต่างๆ ที่ได้ร่วมอย่างมาก ทั้งการร้องรําทําเพลง แต่งตัวสวยงาม โดยมี 1 กิจกรรมที่อยากยกตัวอย่าง คือ การละเล่นลูกช่วง หรือ “จุเป๊าะ” โดยการเล่นนั้น จะแบ่งเป็นฝ่ายหญิงกับฝ่ายชาย โยนลูกช่วงที่มีขนาดประมาณลูกเทนนิส ให้กันไปมาและสามารถทําการสนทนา เกี้ยวพาราสี สร้างความคุ้นเคยกันในชุมชน แต่กิจกรรมนี้หญิงสาว ที่แต่งงานแล้วจะไม่สามารถร่วมได้ ซึ่งงานประเพณีนี้ จะจัดปีละ 2 ครั้ง คือ 1.ประเพณีกินข้าวปีใหม่ จัดระหว่างวันที่ 25-29 ตุลาคมของทุกปี และครั้งที่ 2 ประเพณีปีใหม่ม้ง จะจัดระหว่าง 29 ธันวาคม - 2มกราคม ของทุกปี จึงอยากเชิญชวนพี่น้องทุกท่านไปสัมผัสวิถีชีวิตชาวม้ง ตนยืนยันว่า จะได้รับความประทับใจอย่างแน่นอน
นายสมศักดิ์ เปิดเผยอีกว่า การไปร่วมงานในครั้งนี้ยังมีโอกาสได้พบปะพูดคุยกับผู้นําชุมชน ซึ่งได้รับทราบปัญหา เรื่องที่ดินทับซ้อนที่ป่า รวมถึงความต้องการโฉนดที่ดิน สปก. การขาดแหล่งน้ํา เพราะในพื้นที่มีสภาพแห้งแล้ง ขาดแคลนแม้กระทั่งสิ่งอุปโภค-บริโภค เป็นต้น ที่เวลานี้ไม่ได้รับการสนับสนุนจากส่วนราชการในพื้นที่ ขณะเดียวกันในพื้นที่เจดีย์โคะ ควรมีการสนับสนุนให้ทําธนาคารน้ําใต้ดินเพราะภูมิศาสตร์เป็นพื้นที่ลาดชันและมีน้ําตก ซึ่งมองว่าจะเกิดประโยชน์ในเรื่องการกักเก็บน้ําได้
“เรื่องนี้ผมรับไปประสานงานทันที เพราะในเรื่องที่ดินทํากิน เรื่องแหล่งน้ํานั้น ถือว่าสําคัญต่อชีวิตของชาวม้ง และกลุ่มชาติพันธุ์ที่อาศัยอยู่ในผืนแผ่นดินไทย ทุกคน แม้กลุ่มม้งจะเป็นเพียงชนเผ่า แต่ในฐานะประชาชนคนไทยต้องได้รับสิทธิอย่างเท่าเทียม โดยผมจะลงพื้นที่พบชาวม้งที่อําเภอภูทับเบิก จังหวัดเพชรบูรณ์ในวันที่ 14 มกราคมนี้ต่อไป โดยสิ่งที่ผมทําในวันนี้ยืนยันชัดว่า รัฐบาลของนายกรัฐมนตรี นายเศรษฐา ทวีสิน ให้ความสําคัญกับประชาชนทุกคนในประเทศอย่างเท่าเทียม” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีศิรินันท์ ร่วมหารือในการประชุมกรรมการนโยบายเศรษฐกิจระหว่างประเทศ ครั้งที่ 1/2567
วันเสาร์ที่ 6 มกราคม 2567
06/01/2567
​ผู้ช่วยรัฐมนตรีศิรินันท์ ร่วมหารือในการประชุมกรรมการนโยบายเศรษฐกิจระหว่างประเทศ ครั้งที่ 1/2567
​ผู้ช่วยรัฐมนตรีศิรินันท์ ร่วมหารือในการประชุมกรรมการนโยบายเศรษฐกิจระหว่างประเทศ ครั้งที่ 1/2567
วันนี้ (5 มกราคม 2567) นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม ได้รับมอบหมายจากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ในฐานะกรรมการนโยบายเศรษฐกิจระหว่างประเทศ (กนศ.) เข้าร่วมการประชุมคณะกรรมการนโยบายเศรษฐกิจระหว่างประเทศ (กนศ.) ครั้งที่ 1/2567 พร้อมด้วย นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม เพื่อขับเคลื่อนแผนยุทธศาตร์ในการเจรจาจัดทําความตกลงการค้าเสรี (FTA) ของไทย โดยมี นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานการประชุม ณ ห้องประชุม 302 อาคารรัฐสภา
รัฐบาลไทย-ข่าวทำเนียบรัฐบาล-ชวนคนไทยที่ยังไม่มีสัญชาติ “ตรวจ DNA” พิสูจน์สถานะและสิทธิทางทะเบียนราษฎร
วันเสาร์ที่ 6 มกราคม 2567
ชวนคนไทยที่ยังไม่มีสัญชาติ “ตรวจ DNA” พิสูจน์สถานะและสิทธิทางทะเบียนราษฎร
.....
ชวนคนไทยที่ยังไม่มีสัญชาติ “ตรวจ DNA” พิสูจน์สถานะและสิทธิทางทะเบียนราษฎร
.
รัฐบาล เชิญชวนคนไทยที่ยังไม่มีชื่อและรายการบุคคลในทะเบียนบ้าน และขาดพยานหลักฐานในการพิสูจน์สถานะบุคคลและสัญชาติ และบุคคลที่ต้องการเปลี่ยนสถานะบุคคลในทะเบียนบ้านเป็นสัญชาติไทย เข้าร่วมโครงการตรวจสารพันธุกรรม (DNA) เพื่อการแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจําปีงบ 2567
.
คุณสมบัติผู้เข้าร่วมโครงการ ได้แก่
1. เป็นบุคคลที่อ้างว่าเป็นคนไทยที่ยื่นคําร้องขอแจ้งการเกิดเกินกําหนด หรือขอเพิ่มชื่อในทะเบียนบ้าน / ชาวเขาและบุคคลบนพื้นที่สูงที่ยื่นคําขอลงรายการสัญชาติไทย / บุคคลที่ยื่นคําร้องขอเปลี่ยนแปลงสถานะในเอกสารทะเบียนราษฎรจากคนไม่มีสัญชาติไทย เป็นผู้มีสัญชาติไทยโดยการเกิด
.
2. เป็นผู้ด้อยโอกาส ผู้ยากจน หรือผู้ยากไร้ และมีบิดา มารดา หรือญาติร่วมสายโลหิตที่มีชื่อและรายการบุคคลในทะเบียนบ้านระบุสัญชาติไทย ซึ่งสามารถตรวจสารพันธุกรรมเพื่อการมีสัญชาติไทยได้
.
3. โดย บุคคลที่มีปัญหาสถานะทางทะเบียนราษฎร และบุคคลที่เป็นคู่ตรวจอ้างอิง ต้องมีคุณสมบัติตามเงื่อนไขการตรวจหาความสัมพันธ์ทางสายโลหิตของหน่วยบริการตรวจสารพันธุกรรม หรือ หน่วยบริการสามารถตรวจหาความสัมพันธ์ทางสายโลหิตได้
.
ยื่นคําร้องได้ที่ สํานักทะเบียนอําเภอ และสํานักทะเบียนท้องถิ่น โดยสํานักทะเบียนกลางเปิดระบบโปรแกรมตรวจสารพันธุกรรม ตั้งแต่วันที่ 15 ธันวาคม 2566 เป็นต้นมา สอบถามเพิ่มเติม โทร. 02-226-2810
.
อ่านเพิ่มเติม คลิก >> https://www.thaigov.go.th/news/contents/details/76980
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การตรวจราชการ ณ จังหวัดร้อยเอ็ด ของนายเศรษฐา ทวีสิน นายกรัฐมนตรี
วันเสาร์ที่ 6 มกราคม 2567
การตรวจราชการ ณ จังหวัดร้อยเอ็ด ของนายเศรษฐา ทวีสิน นายกรัฐมนตรี
วันที่ 7 มกราคม 2567
การตรวจราชการ ณ จังหวัดร้อยเอ็ด ของนายเศรษฐา ทวีสิน นายกรัฐมนตรี
วันที่ 7 มกราคม 2567
​
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เข้าร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 1/2567
วันเสาร์ที่ 6 มกราคม 2567
06/01/2567
ที่ปรึกษาฯ ดนัยณัฏฐ์ เข้าร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 1/2567
ที่ปรึกษาฯ ดนัยณัฏฐ์ เข้าร่วมประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 1/2567
วันที่ 5 มกราคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ครั้งที่ 1/2567 โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เข้าร่วมด้วย ณ ตึกภักดีบดินทร์ ทําเนียบรัฐบาล
สําหรับการประชุมในครั้งนี้ นายกรัฐมนตรีได้มอบแนวทางในการขับเคลื่อน ดังนี้ 1) ในด้านอุดมศึกษา จากการที่นายกรัฐมนตรีได้เดินทางไปเยือนประเทศต่าง ๆ และได้พบปะกับนักลงทุนต่างชาติ ทั้งประเทศจีน สหรัฐอเมริกา ซาอุดีอาระเบีย สิงคโปร์ เป็นต้น พบว่า ปัจจัยสําคัญประการหนึ่งที่ส่งผลต่อการตัดสินใจลงทุนของผู้ประกอบการ คือ เรื่องทักษะของแรงงาน ซึ่งผู้ประกอบการต่างประเทศ ต้องการแรงงานที่มีทักษะสูง ในขณะที่แรงงานไทยนั้น มีปัญหาช่องว่างของทักษะ (Skill Gap) หรือ แรงงานที่ไม่สามารถทํางานได้ตามความคาดหวังของนายจ้าง โดยเฉพาะในอุตสาหกรรมที่เกี่ยวข้องกับ STEM (Science Technology Engineering Mathematics)
2) ในด้านวิทยาศาสตร์ วิจัย และนวัตกรรม รัฐบาลมีความตั้งใจที่จะเห็นงานวิจัย R&D ที่ตรงกับนโยบายรัฐบาล ไม่ว่าจะเป็น รถยนต์สมัยใหม่ เช่น EV หรือแม้ไฮโดรเจนที่ยังอยู่ในขั้นเริ่มต้น พลังงานสะอาด พลังงานหมุนเวียน เศรษฐกิจสีเขียว Artificial Intelligence Quantum Computing เทคโนโลยีที่เกี่ยวกับ Computer การเป็น Medical Hub ที่ต้องมีเทคโนโลยีทางการแพทย์สมัยใหม่ การเป็นศูนย์กลางเทคโนโลยีดิจิทัล การวิจัยเรื่องอาหารแห่งอนาคต และเทคโนโลยีอาหาร (Future Food & Food Tech) และอีกหลาย ๆ ส่วน
นอกจากนี้ นายกรัฐมนตรี ได้เน้นย้ําถึงการแต่งตั้งประธานกรรมการ กรรมการผู้แทนหน่วยงาน กรรมการผู้แทนสถาบันอุดมศึกษา และกรรมการผู้ทรงคุณวุฒิในคณะกรรมการส่งเสริมวิทยาศาสตร์ วิจัยและนวัตกรรมว่าให้คณะกรรมการที่มีหน้าที่ตรวจสอบคุณสมบัติให้ถูกต้องเป็นไปตามกฎหมาย ระเบียบที่เกี่ยวข้อง อย่างรอบคอบ และเป็นไปตามหลักธรรมาภิบาล เพื่อให้เกิดประสิทธิภาพในการทํางานสูงสุดต่อองค์กรและประเทศชาติต่อไป
รัฐบาลไทย-ข่าวทำเนียบรัฐบาล-รมว.พิมพ์ภัทรา ร่วมกิจกรรมเสริมสร้างจริยธรรมฯ และทำบุญเนื่องในวันปีใหม่ 2567 ของ กสอ.
วันเสาร์ที่ 6 มกราคม 2567
06/01/2567
รมว.พิมพ์ภัทรา ร่วมกิจกรรมเสริมสร้างจริยธรรมฯ และทําบุญเนื่องในวันปีใหม่ 2567 ของ กสอ.
รมว.พิมพ์ภัทรา ร่วมกิจกรรมเสริมสร้างจริยธรรมฯ และทําบุญเนื่องในวันปีใหม่ 2567 ของ กสอ.
วันที่ 5 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมกิจกรรมเสริมสร้างจริยธรรมกับการปฏิบัติงานและการสืบสานประเพณีไทยของกรมส่งเสริมอุตสาหกรรม และรับฟังธรรมะหัวข้อจริยธรรมกับการปฏิบัติงาน โดยพระราชวชิราภินันท์ พร้อมร่วมทําบุญประกอบพิธีสงฆ์ เนื่องในโอกาส วันขึ้นปีใหม่ 2567 เพื่อความเป็นสิริมงคล โดยมีนายภาสกร ชัยรัตน์ อธิบดีกรมส่งเสริมอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม ให้การต้อนรับ และมีนายเอกภัทร วังสุวรรณ รองปลัดกระทรวงอุตสาหกรรม นายเดชา จาตุธนานันท์ นายศุภกิจ บุญศิริ นายเอกนิติ รมยานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และนายวีรพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม และผู้บริหาร ข้าราชการ เจ้าหน้าที่กรมส่งเสริมอุตสาหกรรม เข้าร่วมด้วย ณ ห้องประชุม ชั้น 6 กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล- โฆษกรัฐบาลเปิดเผยประธานาธิบดีแห่งสหพันธ์สาธารณรัฐเยอรมนีมีกำหนดเดินทางเยือนไทยอย่างเป็นทางการระหว่างวันที่ 24 – 26 มกราคม 2567 ตามคำเชิญนายกฯ
วันเสาร์ที่ 6 มกราคม 2567
06/01/2567
โฆษกรัฐบาลเปิดเผยประธานาธิบดีแห่งสหพันธ์สาธารณรัฐเยอรมนีมีกําหนดเดินทางเยือนไทยอย่างเป็นทางการระหว่างวันที่ 24 – 26 มกราคม 2567 ตามคําเชิญนายกฯ
โฆษกรัฐบาลเปิดเผยประธานาธิบดีแห่งสหพันธ์สาธารณรัฐเยอรมนีมีกําหนดเดินทางเยือนไทยอย่างเป็นทางการระหว่างวันที่ 24 – 26 มกราคม 2567 ตามคําเชิญนายกฯ
วันนี้ (วันที่ 6 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง จะต้อนรับ ดร. ฟรังค์-วัลเทอร์ ชไตน์ไมเออร์ (H.E. Dr. Frank-Walter Steinmeier) ประธานาธิบดีแห่งสหพันธ์สาธารณรัฐเยอรมนี ภริยา และคณะ ซึ่งมีกําหนดเดินทางเยือนประเทศไทยอย่างเป็นทางการ ระหว่างวันที่ 24 - 26 มกราคม 2567 ตามคําเชิญของนายกรัฐมนตรี
โดยโฆษกประจําสํานักนายกรัฐมนตรีเปิดเผยว่าในวันพฤหัสบดีที่ 25 มกราคม 2567 ประธานาธิบดีแห่งสหพันธ์สาธารณรัฐเยอรมนี มีกําหนดพบหารือทวิภาคีกับนายกรัฐมนตรี พร้อมด้วยรัฐมนตรีที่เกี่ยวข้อง พร้อมกันนี้ นายกรัฐมนตรีและประธานาธิบดีฯ จะเป็นสักขีพยานการลงนามความร่วมมือระหว่างไทยและเยอรมนี 2 ฉบับในด้านระบบรางและวิทยาศาสตร์ และจะมีการแถลงข่าวร่วม โดยนายกรัฐมนตรีจะเป็นเจ้าภาพเลี้ยงอาหารกลางวันเพื่อเป็นเกียรติแก่ประธานาธิบดีฯ และภริยาพร้อมด้วยคณะผู้แทนเยอรมัน ณ ทําเนียบรัฐบาล
ซึ่งในโอกาสการเยือนประเทศไทยอย่างเป็นทางการในครั้งนี้ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทานวโรกาสให้ประธานาธิบดีฯ พร้อมด้วยภริยา เข้าเฝ้า ณ พระที่นั่งอัมพรสถาน พระราชวังดุสิต
การเยือนครั้งนี้นับเป็นการเดินทางเยือนประเทศไทยครั้งแรกนับตั้งแต่ ดร. ฟรังค์-วัลเทอร์ ชไตน์ไมเออร์ เข้ารับตําแหน่งประธานาธิบดีแห่งสหพันธ์สาธารณรัฐเยอรมนีเมื่อปี 2565 ซึ่งถือเป็นครั้งแรกในรอบ 10 ปี ซึ่งเคยมีการเยือนประเทศไทยในระดับประธานาธิบดีแห่งสหพันธ์สาธารณรัฐเยอรมนีเมื่อปี 2545 (นายโยฮันเนส เรา (Johannes Rau)) และถือเป็นครั้งสําคัญเพราะเป็นการเยือนประเทศไทยอย่างเป็นทางการของผู้นํารัฐจากต่างประเทศเป็นครั้งแรกของรัฐบาลชุดปัจจุบัน
การเยือนประเทศไทยในครั้งนี้เป็นโอกาสของฝ่ายไทยและเยอรมนีในการเสริมสร้างความเป็นพันธมิตรทั้งในด้านการเมือง การขยายโอกาสทางการค้าและการลงทุนของภาคเอกชนทั้งสองฝ่าย รวมทั้งต่อยอดความร่วมมือในหลากหลายมิติ บนพื้นฐานของค่านิยมและผลประโยชน์ร่วมกัน ตลอดจนเป็นโอกาสกระชับความร่วมมือเพื่อรับมือกับความท้าทายใหม่ของโลกทั้งในระดับทวิภาคีและภูมิภาค เพื่อสานต่อไปสู่การยกระดับความสัมพันธ์สู่ความเป็นหุ้นส่วนยุทธศาสตร์ (Strategic Partnership)
“นายกรัฐมนตรีเชิญประธานาธิบดีแห่งสหพันธ์สาธารณรัฐเยอรมนีเดินทางเยือนประเทศไทยอย่างเป็นทางการเพื่อผลักดันผลประโยชน์ร่วมกัน ทั้งด้านการค้า การลงทุน พลังงาน ความร่วมมือเพื่อต่อสู้กับความท้าทายด้านการเปลี่ยนแปลงสภาพภูมิอากาศ การอาชีวะ และความมั่นคง โดยเชื่อมั่นว่า การเยือนครั้งสําคัญนี้จะต่อยอด ส่งเสริมความร่วมมือไทย-เยอรมนีในทุกมิติ และส่งเสริมภาพลักษณ์ไทยในเวทีระหว่างประเทศ” นายชัย กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลสนับสนุนธุรกิจอุตสาหกรรมดิจิทัลของไทย (Digital Startup) ผ่านโครงการ d-startup “พาธุรกิจไทย เติบโตไกลสู่ระดับโลก” สนใจขอรับการสนับสนุนเริ่มต้นธุรกิจฯ ได้
วันเสาร์ที่ 6 มกราคม 2567
06/01/2567
โฆษกรัฐบาลเผย รัฐบาลสนับสนุนธุรกิจอุตสาหกรรมดิจิทัลของไทย (Digital Startup) ผ่านโครงการ d-startup “พาธุรกิจไทย เติบโตไกลสู่ระดับโลก” สนใจขอรับการสนับสนุนเริ่มต้นธุรกิจฯ ได้
โฆษกรัฐบาลเผย รัฐบาลสนับสนุนธุรกิจอุตสาหกรรมดิจิทัลของไทย (Digital Startup) ผ่านโครงการ d-startup “พาธุรกิจไทย เติบโตไกลสู่ระดับโลก” สนใจขอรับการสนับสนุนเริ่มต้นธุรกิจฯ ได้ตั้งแต่วันนี้ – 30 มิถุนายน 2567
วันนี้ (6 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลมุ่งวางรากฐานอุตสาหกรรมดิจิทัลให้ประเทศ รองรับการเติบโตของเทคโนโลยีในอนาคต โดยเฉพาะในภาคธุรกิจที่ต้องมีการปรับเปลี่ยนกระบวนการและรูปแบบ เพื่อพัฒนาไปสู่นวัตกรรมสินค้าและบริการให้สอดคล้องกับความต้องการของผู้บริโภคยุคใหม่ โดยสํานักงานส่งเสริมเศรษฐกิจดิจิทัล (depa) ได้จัดทําโครงการ d-startup ระยะเริ่มต้น (Early Stage) S2 “พาธุรกิจไทย เติบโตไกลสู่ระดับโลก” ครั้งที่ 1 ประจําปีงบประมาณ พ.ศ. 2567 เปิดรับสมัครบุคคลหรือนิติบุคคลเพื่อขอรับการส่งเสริมและสนับสนุนการเริ่มต้นธุรกิจอุตสาหกรรมดิจิทัล พร้อมผลักดัน Digital Startup ของไทยให้มีศักยภาพการเติบโตเชิงธุรกิจ ครอบคลุมสายงานต่าง ๆ ในกลุ่มอุตสาหกรรมเป้าหมาย 8 สาขา ได้แก่ บริการภาครัฐ สุขภาพ ท่องเที่ยว การเกษตร การศึกษา การบริการ การเงิน และ เมืองอัจฉริยะ 7 ด้าน
โฆษกประจําสํานักนายกรัฐมนตรี ระบุว่า ที่ผ่านมา ดีป้าส่งเสริมธุรกิจ Digital Startup ของไทยแล้วจํานวน 160 ธุรกิจ สร้างมูลค่าทางเศรษฐกิจได้กว่า 15,000 ล้านบาท โดยในปี 2567 นี้ โครงการดังกล่าวดําเนินการภายใต้มาตรการช่วยเหลือหรือการอุดหนุนเพื่อการเริ่มต้นธุรกิจอุตสาหกรรมดิจิทัล (depa Digital Startup Fund) เพื่อส่งเสริมให้เกิดการต่อยอดผลิตภัณฑ์หรือบริการดิจิทัลสู่ตลาดเชิงพาณิชย์ ซึ่งดีป้าจะเป็นผู้พิจารณาผ่านกลไกสนับสนุนในรูปแบบ Angel Fund โดยกําหนดคุณสมบัติหลัก ดังนี้
- บุคคลธรรมดาหรือนิติบุคคลในรูปแบบบริษัทจํากัด ที่จดทะเบียนจัดตั้งไม่เกิน 3 ปี ซึ่งประกอบธุรกิจเกี่ยวกับอุตสาหกรรมดิจิทัลตามเป้าหมาย 8 สาขา ได้แก่ บริการภาครัฐ สุขภาพ ท่องเที่ยว การเกษตร การศึกษา การบริการ การเงิน และ เมืองอัจฉริยะ 7 ด้าน
- วงเงินสนับสนุน สูงสุดไม่เกิน 1,000,000 บาท ต่อโครงการ โดยกําหนดเป้าหมายที่จํานวน 15 โครงการ
ทั้งนี้ ผู้ที่สนใจสามารถยื่นข้อเสนอโครงการเพื่อพิจารณาขอรับการส่งเสริมและสนับสนุนผ่านระบบออนไลน์ที่ member.depa.or.th และศึกษารายละเอียดเพิ่มเติมได้ที่เว็บไซต์ www.depa.or.th/startup หรือ sta@depa.or.th เบอร์โทรศัพท์ 0 2026 2333 ต่อ 1128 1272 หรือ 1025 โดยสามารถสมัครเข้าร่วมโครงการได้ตั้งแต่วันนี้ จนถึงวันที่ 30 มิถุนายน 2567
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ย้ําถึงการสนับสนุนธุรกิจสตาร์ทอัพ และให้ความสําคัญกับธุรกิจอุตสาหกรรมดิจิทัลของไทย ภาครัฐพร้อมสร้างพื้นที่ และโอกาสเพื่อให้ทุกภาคส่วนสามารถเข้าถึงการสนับสนุนหรือแหล่งเงินทุนได้ โดยนายกรัฐมนตรีเชื่อมั่นในศักยภาพ ความคิดสร้างสรรค์ ของสตาร์ทอัพไทย เชื่อว่าการพัฒนาเทคโนโลยีและนวัตกรรมที่ตอบโจทย์เศรษฐกิจและสังคม และสามารถต่อยอดไปสู่การพัฒนาเชิงพาณิชย์ สร้างแต้มต่อของขีดความสามารถในการแข่งขันของประเทศได้ในอนาคต” นายชัย กล่าว
รัฐบาลไทย-ข่าวทำเนียบรัฐบาล-​เริ่มแล้ววันนี้!! ออมสิน เดินหน้าอุ้มลูกหนี้สินเชื่อโควิด 6.3 แสนคนตามนโยบายรัฐบาล รองโฆษกรัฐบาล รัดเกล้า ย้ำ นายกฯ มีความตั้งใจจริงในการแก้ไขปัญหาหนี้สินประชาชน
วันเสาร์ที่ 6 มกราคม 2567
06/01/2567
​เริ่มแล้ววันนี้!! ออมสิน เดินหน้าอุ้มลูกหนี้สินเชื่อโควิด 6.3 แสนคนตามนโยบายรัฐบาล รองโฆษกรัฐบาล รัดเกล้า ย้ํา นายกฯ มีความตั้งใจจริงในการแก้ไขปัญหาหนี้สินประชาชน
​เริ่มแล้ววันนี้!! ออมสิน เดินหน้าอุ้มลูกหนี้สินเชื่อโควิด 6.3 แสนคนตามนโยบายรัฐบาล รองโฆษกรัฐบาล รัดเกล้า ย้ํา นายกฯ มีความตั้งใจจริงในการแก้ไขปัญหาหนี้สินประชาชน ไม่อยากให้หนี้เสียและยังสามารถเข้าถึงแหล่งเงินได้อีก
วันนี้ (6 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ภายหลังจากรัฐบาลมีมาตรการแก้ไขปัญหาหนี้เพื่อช่วยเหลือประชาชน กระทรวงการคลังที่กํากับดูแลสถาบันการเงินของรัฐ จึงเร่งรัดทยอยออกมาตรการแก้หนี้ออกมาอย่างต่อเนื่องโดยก่อนหน้าที่ ครม.มอบหมายให้ธนาคารออมสินช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ซึ่งธนาคารได้ปล่อยกู้ให้รายละ 10,000 บาทดังนั้นจึงให้ธนาคารดําเนินการตามกระบวนการติดตามทวงถามให้ชําระหนี้ก่อน แต่หากลูกหนี้รายใดที่สุดแล้วยังคงประสบความเดือดร้อนต่อเนื่อง ทําให้ไม่สามารถชําระหนี้ได้ตามปกติ ให้ธนาคารนํางบประมาณที่รัฐจัดสรรสําหรับชดเชยความเสียหาย ตามโครงการสินเชื่อดังกล่าวมาช่วยเหลือลูกหนี้ให้หลุดพ้นจากสถานะหนี้เสีย (NPLs) และไม่เสียประวัติเครดิตที่จะทําให้ไม่สามารถเข้าถึงแหล่งเงินในระบบได้อีก
ทั้งนี้ธนาคารจะเริ่มดําเนินการตั้งแต่วันที่ 6 มกราคม 2567 เป็นต้นไป กําหนดแล้วเสร็จภายในเดือนมกราคม 2567 ซึ่งคาดว่าจะสามารถช่วยเหลือลูกหนี้จํานวน กว่า 630,000 ราย
"นายเศรษฐา ทวีสิน นายกฯและรมว.กระทรวงการคลัง มีความตั้งใจจริงในการแก้ไขปัญหาหนี้สินของประชาชนทุกกลุ่ม และเห็นถึงความเดือดร้อน จึงไม่อยากให้ประชาชนที่กู้เงินเสียประวัติ อีกทั้งยังสามารถเข้าถึงแหล่งเงินได้อีก เพื่อนําไปเป็นทุนประกอบอาชีพต่อได้ ดังนั้นขอประชาชนอย่ากังวล" รัดเกล้า กล่าว
รัฐบาลไทย-ข่าวทำเนียบรัฐบาล-พิมพ์ภัทรา เตรียมเยือนซาอุฯ ร่วมประชุมโต๊ะกลมเรื่องแร่ธาตุ พร้อมหารือดันอุตสาหกรรมฮาลาล
วันเสาร์ที่ 6 มกราคม 2567
06/01/2567
พิมพ์ภัทรา เตรียมเยือนซาอุฯ ร่วมประชุมโต๊ะกลมเรื่องแร่ธาตุ พร้อมหารือดันอุตสาหกรรมฮาลาล
พิมพ์ภัทรา เตรียมเยือนซาอุฯ ร่วมประชุมโต๊ะกลมเรื่องแร่ธาตุ พร้อมหารือดันอุตสาหกรรมฮาลาล
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มีกําหนดการร่วมคณะกับนายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ในฐานะประธานคณะกรรมการนโยบายบริหารจัดการแร่แห่งชาติ เพื่อหารือความร่วมมือในการประชุมโต๊ะกลมระดับรัฐมนตรีในการประชุมฟอรั่มแร่ธาตุแห่งอนาคต (Future Minerals Forum หรือ FMF) ซึ่งจัดขึ้นระหว่างวันที่ 9-11 มกราคม 2567 ที่ศูนย์การประชุมนานาชาติคิง อับดุล อาซิซ (King Abdul Aziz International Conference Center) ณ กรุงริยาด ประเทศซาอุดีอาระเบีย
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า การประชุม FMF เป็นเวทีหารือเกี่ยวกับประเด็นที่สําคัญด้านแร่ธาตุในระดับพหุภูมิภาค โดยหัวข้อสําคัญของการหารือในปีนี้ จะเน้นไปที่การพัฒนากรอบยุทธศาสตร์และการกําหนดเป้าหมายระดับภูมิภาคในการจัดหาแร่ธาตุที่สําคัญ (Critical minerals) การสร้างห่วงโซ่คุณค่าหรือซัพพลายเชนเพื่อรองรับการเปลี่ยนผ่านสู่พลังงานสะอาดของโลก การสร้างขีดความสามารถผ่านศูนย์ความเป็นเลิศด้านแร่ (Centers of Excellence) และการกําหนดแนวทางสนับสนุนการผลิตแร่ที่เป็นมิตรต่อสิ่งแวดล้อม โดยมีรัฐมนตรีและเจ้าหน้าที่ระดับสูงของรัฐบาลจากกว่า 70 ประเทศทั่วโลกเข้าร่วม นอกจากนี้ ยังมีเวทีการประชุมย่อยในระดับเจ้าหน้าที่อีกกว่า 75 เรื่อง
นายอดิทัต วะสีนนท์ อธิบดีกรมอุตสาหกรรมพื้นฐานและการเหมืองแร่ กล่าวเพิ่มเติมว่า อุตสาหกรรมเหมืองแร่เป็นอุตสาหกรรมที่มีความสําคัญต่อความสามารถในการเปลี่ยนผ่านสู่พลังงานสะอาดและสังคมคาร์บอนต่ําเนื่องจากเทคโนโลยีสมัยใหม่ต้องใช้แร่จํานวนมากในการผลิต การขยายตัวของการใช้เทคโนโลยีเหล่านี้จะทําให้ความต้องการแร่เพิ่มสูงขึ้นหลายเท่าตัว ทําให้ไทยต้องเตรียมความพร้อมด้านวัตถุดิบเพื่อรองรับการเปลี่ยนแปลงในประเทศ ขณะเดียวกัน ภาคอุตสาหกรรมมีแนวโน้มของความต้องการใช้แร่เหล่านี้เพิ่มขึ้นภายใต้นโยบายส่งเสริมให้ไทยเป็นฐานการผลิตยานยนต์ไฟฟ้า รวมถึงการเติบโตของอุตสาหกรรมพลังงานหมุนเวียน ดังนั้น การหารือความร่วมมือในครั้งนี้เป็นโอกาสในการเชื่อมโยงการลงทุนในระดับพหุภูมิภาคเพื่อสร้างความเชื่อมั่นเชิงวัตถุดิบแก่ภาคอุตสาหกรรมของไทยได้
“นอกจากการเข้าร่วมประชุมโต๊ะกลมเรื่องแร่ธาตุแห่งอนาคตแล้ว นางสาวพิมพ์ภัทราฯ ยังมีกําหนดร่วมหารือกับรัฐมนตรีว่าการกระทรวงอุตสาหกรรมและทรัพยากรธรณีของซาอุดีอาระเบีย เพื่อผลักดันความร่วมมือในการลงทุนด้านอุตสาหกรรมเหมืองแร่ รวมทั้งร่วมหารือกับ Saudi Standards, Metrology and Quality Organization หรือ SASO หน่วยงานที่กํากับดูแลเรื่องมาตรฐานต่าง ๆ ของซาอุฯ ซึ่งเป็นตลาดสินค้าฮาลาลขนาดใหญ่ เพื่อผลักดันให้ไทยเป็นศูนย์กลางอาหารฮาลาลในภูมิภาค (Halal Hub) ที่สามารถสร้างความมั่นใจให้กับผู้บริโภคทั้งในประเทศและแถบตะวันออกกลาง ตามนโยบายของนายกรัฐมนตรีและกระทรวงอุตสาหกรรมด้วย” นายอดิทัตฯ กล่าวทิ้งท้าย